rlitschk/wikidir huggingface dataset:
Eduard Buchner (* 20. Mai 1860 in München; † 13. August 1917 in München) weer en düütsch Chemiker un Nobelpriesdräger för Chemie in dat Johr 1907 för sien Ünnersöken und at Opdecken vun de zellfree Gärung. Buchner wurr in München as Söhn vun en Dokter un Perfesser för Gerichtsmedizin boren. In dat Johr 1884 fung her Studien mit Adolf von Baeyer in de Chemie, as ok in de Botanik mit Perfesser Carl Wilhelm von Nägeli an dat botanisch Institut in München an. Nah een befristet Arbeitstied (een Semester) mit Otto Fischer in Erlangen hett he 1888 an de Universität München sien Dokter makt. In de Johren 1898 bit 1909 weer he Perfesser för Chemie an de Landwertschaplich Hoochschool Berlin. Buchner hett 1900 Lotte Stahl heiraadt. In’n Eersten Weltkrieg weer Buchner as Major an verscheeden Fronten insett. He wurr an’ 11. August 1917 in Focşani (Rumänien) swoor verwundt un is twee Daag later an’ 13. August in München storven. Sien Bröer weer de Dokter Hans Ernst August Buchner (1850-1902). Biographie
Nicolas Appert (* 17. November 1749 in Châlons-en-Champagne; † 1. Juni 1841 in Massy) weer en franzöösch Konditer un Utfinner. Sien Method, Levensmiddel dör Hittmaken un Luftafsluss in Glasfatten to konserveeren (hüüt ünner Inkaken bekannt), hett he wieder makt un hett af 1812 Wittblickdösen insett, de he in England kennenlehrt harr. 1827 hett he eerstmals Kondensmelk herstellt. Die Kunst, alle animalischen und vegetablischen Substanzen mehrere Jahre zu erhalten. Patris, Paris, 1810. Eckehard und Walter Methler: Von Henriette Davidis bis Erna Horn. Wetter/Ruhr 2001. ISBN 3-9810130-4-2 (Ausführliche Bibliographie, S. 79ff.) Jean-Paul Barbier Nicolas Appert inventeur et humaniste, Royer, Paris, 1994. Artikel uts "planet-wissen" Artikel in't "Lebensmittellexikon" Artikel der "Firma Weck" Anner Geburtsdatum bi de "Info-Kalender"
en Theater oder Theoter is en ole Kultursaak un en Vergneugen togliek. Dat Speel heet Theoter un dat Huus, wo Theoter speelt warrt, ok. Gifft ok de Utdrück Speeldeel, Speelkoppel un Theatergrupp för Lüüd, de Theaterstücken spelen doot. Wokeen dat anfungen hett, Theoter to spelen, dat weet wi nich. Man de olen Greken harrn dat to richtige Theoters bröcht. Ut de Tied (so wat bi 500 vör Christus) sünd ok de eersten opschreven Theoterstücken. Weern to’n Bispeel vun Euripides un Aristophanes. In de Römertied weern dat denn to’n Bispill Plautus un Terentius. In dat Medeloller güng dat denn ok in den Norden los. Dor güng dat in all Spelen üm den Gloven. Vun Christi Geburt un vun sien Lieden un Starven. In de plattdüütschen Rebeden weern de Speel’ op plattdüütsch, to’n Bispill dat Redentiner Oosterspeel ut dat Johr 1464. Obers denn geev dat ok wat to’n Högen. Weern meist Theoterspelers, de in de Lannen rümfohrt sünd. Dor keem uns plattdüütschet Vulkstheoter vun af. So mit Lessing un anner güng dat denn mit orig Theoter los. 1678 geev dat dat eerste Opernhuus in Hamborg. 1765 harr Conrad Ernst Ackermann dat Comödienhaus opmaakt. Dor güng Lessing denn hen un schreev dor ok
Maurice Jarre (* 13. September 1924 in Lyon; † 29. März 2009 in Los Angeles, Kalifornien) weer en franzööschen Komponist, de vör allen för sien epische Filmmusik bekannt worrn is. Maurice Jarre hett för en grote Tall vun Filmen de Musik schreven, dorünner weern beropene Warken as Jesus of Nazareth, Soleil rouge, Shōgun, Gorillas in the Mist: The Story of Dian Fossey oder Dead Poets Society. Mehrfack weer he för sien Filmmusik för den Oscar vörslahn, mit den he dreemol uttekent worrn is. Dat weer för Filmklassikers as 1963 för Lawrence of Arabia, 1966 för Doctor Zhivago un 1984 för A Passage to India, bi de David Lean jeed mol de Speelbaas weer. 2009 is he bi de Berlinale mit den Goldenen Ehrenboren uttekent worrn. Jarre is de Vadder vun den Komponisten un Musiker Jean Michel Jarre, de för sien elektroonsche Musik bekannt is. He hett sik man wenige Johren na de Geboort vun sien Söhn vun sien Fro scheden laten un harr dorna blots noch wenig Kuntakt to sien Familie. Bit to sien Dood hett he dat jümmer aflehnt, mit sien Söhn tohopen op musikaalsche Even tosamentoarbeiten. Man beide tosamen sünd mit de Nömen vun den Asteroiden (4422) Jarre
◄ | 8. Johrhunnert v. Chr. | 7. Johrhunnert v. Chr. | 6. Johrhunnert v. Chr. | ► 700er v. Chr. | 690er v. Chr. | 680er v. Chr. | 670er v. Chr. | ► 700 v. Chr. | 699 v. Chr. | 698 v. Chr. | 697 v. Chr. | 696 v. Chr. | ► | ►► vör 700: Hesiod, ooldgreekschen Dichter
Dat hüütige Wapen vun Kamerun stammt ut dat Johr 1986. Dat Wapen vun Kamerun besteiht ut en Schild mit elk en Banner doröver un dorünner. Achter dat Schild, wat in de glieken Klören hollen is, as de Flagg vun Kamerun, sünd twee krüüzte Fasces to sehn, de för de Staatsmacht staht. In’n Middeldeel op de roden Flach, wiest dat Schild en blaue Ümreetkoort vun Kamerun. Doröver is de Waag un dat swert vun de Iustitia afbillt. Över’n Schild steiht in de beiden Amtsspraken Engelsch un Franzöösch dat Motto vun Kamerun schreven: „Paix, Travail, Patrie“ „Peace, Work, Fatherland“ (Freden, Arbeit, Vadderland) Op dat Banner ünner den Schild steiht de Naam vun’n Staat, ok wedder in Engelsch un Franzöösch: „Republic of Cameroon“ „République du Cameroun“ (Republiek Kamerun) Dat rode Dreeeck steiht för den Kamerunbarg, wat mit 4.095 m de hööchste Barg in Westafrika is. Dat Dreeeck is butendem belegt mit dat Swert un de Waagschalen vun de Iustitia, de röömsche Göddin vun de Gerechtigkeit. Ok dat Rutenbünnel mit Biel (Liktorenbünnel) is en Teken för’t röömsche Öllerdom un steiht för de Staatsform Republiek. Dat düütsche Kolonialamt hett för dat Schuulrebeet Kamerun en Wapen utklamüstert hatt, dat ünner den kaiserlichen Adler noch den Kopp
Galaxy Quest is de Titel vun en US-amerikaanschen Speelfilm ut dat Johr 1999. De Film is en Parodie op de Feernsehreeg Star Trek un annere Filmen ut dat Genre. De Film dreiht sik üm en Koppel vun Schauspelers, de to fröhere Tieten de Hööftrullen in de Science-Fiction-Reeg Galaxy Quest speelt heebt un sik nu mit Veranstalten för Fans (so nöömte Conventions) över Water hollen doot un nix anners mehr maakt, as Autogrammen to geven un jemehr Rullen wieter to spelen. De meisten Dorsteller sünd doröver teemlich gnegelig, blots Jason Nesmith, de as de Kaptein vun dat Ruumschipp in de Feernsehreeg de beste Rull harr, lett sik geern vun de Fangemeen fiern. As he bi een vun de Conventions wies warrt, wat de Lüüd wohrhaftig vun jem denkt, neemlich dat se olle Knäst sünd, de keen richtige Rullen mehr kriegen doot un buten jemehr Rullen nix mehr bedüden doot. Ruchweg to de glieken Tiet warrt he vun en Koppel vun Lüüd ansnackt, de sik as „Termianers“ vörstellt, anföhrt vun Mathesar. Nesmith geiht dorvun ut, dat dat ok blots Anhangers vun de Feernsehreeg sünd un geiht to’n Spaaß dorop in, as de Termianers em fraggt, mit op jemehr Schipp to kamen. dor
Wiefelstäe is en Gemeen in den Landkreis Ammerland in Neddersassen, noorden vun Ollnborg. Se liggt tüschen de Städer Ollnborg un Varel un de Gemeenden Twüschenahn un Raastäe. Dor wahnt 15.475 Inwahners up 106 km². De Gemeen Wiefelstäe sett sik ut de Oorten tosamen: Bokel Borbeck Conneforde Dringenborg Gristäe Heidkamp Herrenhusen Hollen Hullenhusen Lehe Mansholt Metjendorp Mollbarg Neuenkruge Nuttel Ofenerfeld Spohle Wehnerfeld Wemkendorp Westerholtsfelde Wiefelstäe De evangeelsche St.-Johannes-Kark is de olesten Kerk in't Ammerland un ward 1057 weiht. Städer un Gemenen in den Landkreis Ammerland Aap | Bad Twüschenahn | Erwech | Raastäe | Westerstäe | Wiefelstäe
Erwech is en Gemeen in den Landkreis Ammerland in Neddersassen, westen vun Ollnborg. Dor wahnt 21.093 Inwahners up 113 km². De Gemeen Erwech sett sik ut 15 Buernschapen tosamen: Noord Erwech I Noord Erwech II Süüd Erwech (tosamen 6.331 Inwahners) Friedrichsfehn (neegst Ollnborg, 4.135 Inwahners). Wildenloh Husbäke Jeddeloh I Jeddeloh II Lütten Scharrel Osterscheps Portsloge Kleefeld Süüddorp Westerscheps Wittenbargen Evangeelsche Sankt-Nikolai-Kark Tollhus up’n Wurnbarg, Museum in Wittenbargen Heinje Bergfried von 1476 Windmöhlen Friedrich Winkler: Chronik der Gemeinde Edewecht, Edewecht 1974, Nachdruck von 1985 Städer un Gemenen in den Landkreis Ammerland Aap | Bad Twüschenahn | Erwech | Raastäe | Westerstäe | Wiefelstäe
Aap is en Gemeen in den Kreis Ammerland in Neddersassen, westen vun Ollnborg. Dor wahnt 10.987 Inwahners up 77,83 km². De Gemeen Aap sett sik ut 9 Buerschapen tosamen: Aap Augustfehn I Augustfehn II Espern Hengstforde Godensholt Nordloh Tange Vreschen-Bokel De annern Oorten as Klauhörn, Lengenermoor, Augustfehn III, Aperfeld, Apermarsch, Godensholterweg, Klampen, Winkel, Godensholterfeld, Aperberg, Hengstforderfeld, Nordloh-Kanal, Bokelermoor, Holtgast un Roggenmoor sünd Delen von disse Buerschapen. Männeken-Theater, dat Figurentheater ANNEs Bühne Ammerländer Schinkenmuseum; olesten Schinkenrökerei in’t Ammerland, gegr. 1748 Historsche Iesenhütt in Augustfehn St. Nicolai-Kark in Apen Kapell in Vreschen-Bokel Windmöhl in Hengstforde Stratenbrüch an't Aper Tief Isenhüttenplatz mit historische Maschinen ut de Fabriktied van de Augustfehner Isenhütt/Stahlwark, un en Bronzedenkmal van de Namenspatron van Augustfehn - Grootherzog Paul-Friedrich-August van Ollnborg (1783-1853) Städer un Gemenen in den Landkreis Ammerland Aap | Bad Twüschenahn | Erwech | Raastäe | Westerstäe | Wiefelstäe
Disse Artikel is man blots en Stubben. Du kannst Wikipedia helpen un em verbetern. Franz Kafka (* 3. Juli 1883 in Prag, Öösterriek-Ungarn; † 3. Juni 1924 in Kierling bi Wien, Öösterriek) weer een Jurist un Schriever in de düütsche Spraak. He stamm vun een juudsche Familie af. Sien Hööftwark weren dree Romans, männich Vertellen un Breeven, de he schreeven hett an sin Verlööften Felice Bauer un Milena Jesenská. Den grödern Deel vun Kafka sien Warken wor eerst na sien Dood rutgeven, vun sien Kolleeg un Fründ Max Brod. 1913 – Betrachtung (18 Geschichten) 1913 – Das Urteil (Geschicht) 1913 – Der Heizer (1. Kapitel vun de Roman „Der Verschollene“) 1915 – Die Verwandlung 1915 – Vor dem Gesetz (Deel vun de Roman „Der Process“) 1919 – Ein Brudermord 1918 – Ein Landarzt (13 Geschichten) 1919 – In der Strafkolonie (Geschicht) 1919 – Ein Landarzt (Geschicht) 1921 – Der Kübelreiter (Geschicht) 1924 – Ein Hungerkünstler (4 Geschichten) Postum rutgeven 1925 – Der Process (ok Der Prozess, Der Prozeß oder Der Proceß', Romanfragment) 1926 – Das Schloss (Romanfragment) 1927 – Der Verschollene (ok Amerika, Romanfragment) diverse Geschichten Breeven Plattdüütsch Up Platt is rutkamen Ein Bericht für eine Akademie unner den Titel
Robert Musil (* 6. November 1880 in Klagenfurt, Öösterriek; † 15. April 1942 in Genf, Swiez), vun 1917 bit 1919: Robert Edler von Musil, weer een öösterriekschen Schriever un Ingenieur. Sien Hööftwark, de bi 2000 Sieten grode Roman Mann sünner Egenschapen, is Fragment bleeven. Robert Musil weer de enzigen Söhn vun den Professor Alfred Musil un sien Fro Hermine, boren Bergauer. He hett in Brünn Maschinenbo studeert un is 1901 Ingenieur wurrn. 1906 hett he den Musilschen Farbkreisel utfunnen. 1908 hett he sien Dokter maakt un 1910 warrt he Bibliothekar in Wien. 1911 hett he Martha heiradt, boren Heimann. Vun 1918 an arbeid he as en fre'en Schrieversmann. 1938 is he in de Swiez gahn un dor 1942 an Slaganfall storven. Die Verwirrungen des Zöglings Törleß (Roman, 1906) Vereinigungen. Zwei Erzählungen. (twee Geschichten, 1911) Die Schwärmer (Drama, 1921) Grigia. Novelle (Geschicht, 1923) Drei Frauen (Geschicht, 1924) Der Mann ohne Eigenschaften (Roman, Deel 1 un 2: 1931/32, Fragmenten vun Deel 3 postum) Nachlaß zu Lebzeiten (Geschichten, 1936, dörbi de Geschicht Die Amsel) Dagböökers, Breeven, Essays Karl Corino: Robert Musil. Eine Biographie. Rowohlt, Reinbek, 2003, ISBN 3-498-00891-9. Ernst Kaiser, Eithne Wilkins: Robert Musil. Eine Einführung in das Werk. Kohlhammer, Stuttgart, 1962. Eckhard
Ernst Jünger (* 29. März 1895 in Heidelbarg; † 17. Februar 1998 in Riedlingen) weer en düütschen Schriever, Offizeer un Insektenkunnigen. He hett Daagböker vun den Eersten un Tweeten Weltkrieg, Essays, Romanen un Vertellsels schreven. 1895 weer Ernst Jünger in Heidelbarg as öllsten vun söven Kinner vun den Chemiker Dr. Ernst Georg Jünger un sien Fro Karolina (borene Hampl) boren. As Kind leevt Jünger in Hannober, Schwarzenberg un Rehburg. 1913 geiht he in de franzöösche Frömmenlegion na Algerien. Sien Vader halt em aver mit Help vun de Utwärtige Amt torüch. 1914 mellt Jünger sik as Freewilligen to’n Eersten Weltkrieg. He striedt in de Champagne, an de Somme un bi Langemark in Frankriek un ward faken verwunnt. He ward Leutnant un hett dat Iesern Krüüz un de Pour le Mérite kregen. Den helen Krieg över schrifft he sien Daagbook, dat he na den Krieg rutgeven hett. Na den Krieg arbeidt he as en fre’en Schrieversmann. Dagböker In Stahlgewittern, 1920 Das Wäldchen 125, 1924 Feuer und Blut, 1925 Gärten und Straßen, 1942 Myrdun. Briefe aus Norwegen, 1943 Atlantische Fahrt, 1947 Ein Inselfrühling, 1948 Strahlungen, 1949 Am Sarazenenturm, 1955 Jahre der Okkupation, 1958 Siebzig verweht, 1980ff Romanen Heliopolis. Rückblick auf eine Stadt, 1949
Sürsen is de Hauptoort von de Gemeen Sürsen (Samtgemeen Sürsen) in’n Landkreis Rodenborg, Neddersassen. Dör Sürsen flütt de Sürser Beek. De Naveröörd sünd Löh, Visoh un Deins in’n Noorden, Rohr, Ölkershusen, Winnershusen un Ohrel in’n Noordoosten, Annerlingen in’n Oosten, Twistenbossel in’n Süüdoosten, Seedörp in’n Süden, Lahmst un Granst in’n Süüdwesten un Hütten un Ochenhusen in’n Noordwesten. Mit Parnwinkel in’n Noorden is Sürsen vondaag tohoopwussen. En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn. Sürsen weer al in fröhe Tiet en Oort vun grode Bedüden as Karkenbörd, Adelssitt un Gerichtssteed an’n ollen Heer- un Postweg, wat vundaag de B 71 is. To’n eersten mol nöömt weer Sürsen 1219. To de Tiet harr hier en Deenstadelsgeslecht, dat en „vun Selsingen“ föhr, sien Stammborg. De is wohrschienlich üm 1400 vun’n Landsherrn tonichten maakt worrn. De Grund dorför is aver nich bekannt. Dör de dichte Besiedeln vun negen Hööv üm de Kark in de Mitt vun’n Oort is Sürsen in’t 17. Johrhunnert glieks dreemol bit op wenige Hüüs daalbrennt. Blots de Kark hett dorbi keen Schaden nahmen. De Windmöhl Elisabeth in Sürsen is 1868 boot worrn un
Arnem (nedderlandsch Arnhem) is ene Hansestadt un ene Stadt in de Gemeen Arnem in de Provinz Gelderlaand vun de Nedderlannen. Se is de Hööftstadt vun de Provinz un liggt an den Rand vun de Veluwe. To de Gemeen höörn ok Elden un Schaarsbergen. De Stadt liggt an den Rhien, de vun Düütschland nah Rotterdam löppt. De SBV Vitesse Arnhem vun de speelt in den Gelredome Football in de Eredivisie. In Arnem befinn't sick dat achte nedderlannsche World Trade Centre. Arnem hett de einige nedderlannsche Stadt een Obusnett, een vun de gröttste in Westeuropa. Dörch de Laag an de Grenz is Arnem een wichtigen Hannelshoben. An den Niegen Hoben liggt dat Industrierebeet Kleefse Waard. Un dat gifft de Eusebiuskerk (Groote Kerk), de vun 1452 bet 1560 boot warr. De Stadt hett den Ökelnaam Parkstadt un de Borg un den Park Zijpendaal. In Arnem staht dat Nederlands Watermuseum. De Hogeschool van Arnhem en Nijmegen is ook in Arnem. Een Ökelnaam weer Haagje van het Oosten. Dat hööchste Bowark in de Stadt is de Fernseehtoorn KEMA Toren. Dat gifft Intercityverbinnen nah Utrecht, Zutfent un Nimwaege. Dat gifft een ICE-Verbinnen nah Düsseldörp un Frankfort an den Main, un een Iesenbahnverbinnen nah Moskau. In't Ernems
Nimwaege (in de Mundoort vun de Stadt Nimwèège, Nedderlannsch Nijmegen, hoochdüütsch Nimwegen) is ene Hansestadt in de Gemeen Nimwaege in den Süüden vun de Provinz Gelderlaand vun de Nedderlannen. Se liggt an de Waal un höört to de Stadtregion Arnem Nimwaege (KAN). Se is villicht de öllste Stadt in de Nedderlannnen. De Naam is vun't latiensche Noviomagus, wat de Bedüden Niege Markt hett. 1923 warr de Radboud Universiteit Nijmegen vun uns Tiet grünnt. In de 1970er Johr weern vele Marxisten in Nimwaege. In Nimwaege sünd Museen. Aldenhof Altrade Benedenstad Biezen Bijsterhuizen Bottendaal Brakkenstein Dukenburg Galgenveld Goffert Grootstal Hatert Hatertse Hei Hazenkamp Hees Heijendaal Hengstdal Heseveld Hunnerberg De Kamp Kwakkenberg Lankforst Lindenholt Malvert Meijhorst Neerbosch-Oost Ooyse Schependom St. Anna Staddijk Stadscentrum Waalfront Waalsprong Waterkwartier Weezenhof Willemskwartier Wolfskuil Zwanenveld
Disse Artikel is man blots en Stubben. Du kannst Wikipedia helpen un em verbetern. 'Tschechien (Tschech’sche Republiek) is en Republik, de in ’n Zentrum vun Europa liggt. Navers sünd de Slowakei, Polen, Düütschland un Öösterriek. De Hööftstadt is Prag. Dat Land hett ruchweg 10,5 Millionen Inwahners. Amtsspraak is Tschech’sch. De Verfaten is demokraatsch. Tschechien un de Slowakei weren bit 1993 tohoop de „Tschechoslowakei“. De Staat is 1918 vun Tomáš Garrigue Masaryk gründt worrn. Prag Brünn Pilsen Budweis Ostrau Hawiřau Länner in Europa Albanien | Andorra | Belgien | Bosnien-Herzegowina | Bulgarien | Däänmark | Düütschland | Eestland | Finnland | Frankriek | Grekenland | Iesland | Irland | Italien | Kosovo | Kroatien | Lettland | Liechtensteen | Litauen | Luxemborg | Malta | Moldawien | Monaco | Montenegro | Nedderlannen | Noordmakedonien | Norwegen | Öösterriek | Polen | Portugal | Rumänien | Russland | San Marino | Serbien | Slowakei | Slowenien | Spanien | Sweden | Swiez | Tschechien | Ukraine | Ungarn | Vatikaanstad | Vereenigt Königriek | Wittrussland | Zypern Afhängige Rebeden: Färöer | Gibraltar | Guernsey | Isle of Man | Jan Mayen | Jersey | Spitzbargen Staten in de NATO Albanien Albanien |
Carolin Kebekus (* 9. Mai 1980 in Bergisch Gladbach) is den düütsche Komikerin, Musikerin un Schauspelersche. En gröttert Publikum is se dör ehr Optreden bi Sennen as NightWash, RTL Comedy Macht oder Was guckst du?! bekannt worrn. Kebekus hett in de Feernsehshow Freitag Nacht News en Tiet lang ünner annern Bill Kaulitz, den Singer vun de Musikgrupp Tokio Hotel, parodeert, wat in’n April 2006 dorto föhrt hett, dat se vun Anhangers vun de Grupp faken beschimpt und bedrauht worrn is. Liekers hett ehr disse Parodie aver ok to’n Dörbrook in’t Feernsehgewarf verholpen. As de Show in’n September 2006 ümgestalt worrn is, höör se to de Moderaters vun Freitag Nacht News üm den Anchorman Ingo Apelt. Man, de Sennen is in’n Dezember 2006 afsett worrn. In’t Johr 2007 hett se in de Sitcom Kinder, Kinder vun RTL mitspeelt un weer en poor mol in de Kummedie-Talkshow u. A. w. g. – um Antwort wird gebeten bi Comedy Central mit dorbi. Butendem weer se fakener mol as Gast in verscheden Kummedie-Sennen to sehn, ü.a. bi Fritz & Hermann, Frei Schnauze oder in’n Quatsch Comedy Club. Siet 2008 arbeit se in de Sketchkummedie-Reeg WunderBar mit. Blangen ehr Arbeit bi’t Feernsehn hett se 2007
Reginald VelJohnson (* 16. August 1952 in Raleigh, North Carolina, USA) is en US-amerikaanschen Film- un Theater-Schauspeler. VelJohnson hett in mehr as sösstig Film- un Feernsehprodukschonen mitspeelt, wo aver keen grode Hööftrull dorbi weer. In de meisten Rullen, de he speelt hett, weer he as Polizist to sehn, as to’n Bispeel Carl Winslow in de Sitcom-Reeg Family Matters oder as Sgt. Al Powell in de beiden Speelfilmen Die Hard un Die Hard 2. Ok in den Film Ghost Busters is ha in en lütte Statistenrull as Polizist to sehn, as he de fangen Geisterjagers de Gefängnisdöör openmaakt. Reginald VelJohnson in de Internet Movie Database (engelsch)
De Bundsautobahn 391 (Afk.: BAB 391 oder ok A 391) is en öörtliche Autobahn in Neddersassen mit en Samtläng vun ruchweg 13 km. De Autobahn is ok ünner de Naams Bronswieker Stadtautobahn oder Westtangent Bronswiek bekannt. De BAB 391 verlööpt in Noord-Süüd-Richt dör Bronswiek, dat heet, nipp un nau seggt, an’n westlichen Rand vun’t Stadtrebeet langs. Se verbinnt de BAB 39 in’n Süüden mit de BAB 2 in’n Noorden un geiht dor in’n Noorden vun Bronswiek bi Bechtsbüttel över in de B 4, de wieter na Meine, Gifhorn un Uelzen föhrt. Dacht weer se in’n Oorsprung to’n Aftehn vun’n Verkehr ut de Bronswieker Binnenstadt un vun’n so nöömten stäädtschen Ring. Se schüll dat Rebeet vun Soltgitter un den Harzruum mit dat Autobahnnett verbinnen, deen vele Johren lang aver ok för’n Feernverkehr un meist den helen Sworlastverkehr ut Polen un Berlin, dei n Richt Frankfort an’n Main un Stuttgart güng, as ok in de Gegenricht. Wiel disse Tiet weer se as en Oort Ümleiden bruukt för dat Deelstück vun de BAB 39, dat to de Tiet twüschen Kremelink un Wulfsborg/Königslutter noch fehlen de. As överregionale Verbinnen is de A 391 aver nich dacht. Sünners in’n süüdloichen Deel is se vun’n Stand
Maurice De Waele (* 27. Dezember 1896 in Lovendegem; † 14. Februar 1952 in Maldegem) weer en belgisch Radrennfohrer. He weer besünners good bi Rundfohrten un so kunn he 1928 de Baskenland-Rundfohrt winnen. Dat sülvige hett he denn ok en Johr later noch mal henkreegen aber 1929 ok de Tour de France wunnen un dorbi sück bekannt Lüüd as Nicolas Frantz (Platz 5) un Antonin Magne (Platz 7) achter sück laten. Bi de Tour weer he all 1927 Tweet wurrn un 1928 keem he up Platz 3. Ok bi de Flannern-Rundfohrt 1927 keem he up den daarten Platz. 1931 wunn he de Belgien-Rundfohrt. Palmarès
De Bundsautobahn 392 (Afk.: BAB 392 oder ok A 392) is en öörtliche Autobahn in Neddersassen mit en Samtläng vun opstunns 4 km. De Autobahn is ok ünner den Naam Bronswieker Noordtangent bekannt. An sik weer plaant, de A 392 bit na de A 2 an de Anlusssteed Watenbüttel uttoboen. An de Anslussteed Hamborger Straat sünd ok eenige Vörleistungen för’n wieteren Utbo in Richt Oosten to sehn. Dor schüll de Autobahn anfangs bit na de Anslusssteed Bronswiek-Oost (Berliner Heerstraat) wieterföhrt warrn. Wieter Anslusstseden schülln dorbi an’n Bienroder Weg un an de Bevenroder Straat inricht warrn. Man, en Ünnersöken, de in’n Opdrag vun de Stadt Bronswiek maakt worrn is, raat dorto, de Verlängern vun de Autobahn nich to maken. Man müss dorvun utgahn, dat de Feernverkehr ut den Ruum Hessen in Richt na Berlin de A 392 denn as Afkörten twüschen de A 39 un de A 2 bruken de. Un ok de Verkehr ut Wulfsborg in Richt Bronswiek-Mitt oder na’t VW-Wark Bronswiek weer den Weg över de utwiete A 392 nehmen. Tosätzlich dee en bannige Last dör Larm op de Oortsdelen twüschen de A 2 un de A 392 tokamen. De Bokosten sünd na de Ünnersöken as teemlich hooch antonehmen,
Hermann Hesse (Hermann Karl Hesse; Pseudonym: Emil Sinclair; * 2. Juli 1877 in Calw; † 9. August 1962 in Montagnola, Swiez) weer een düütsch-swiezersch Schriever. Sien beropenste Warken sünd Der Steppenwolf, Siddhartha, Peter Camenzind, Demian, Narziß und Goldmund un Das Glasperlenspiel, de all vun dat Sülvstverwürklichen, de Sülvstreflekschoon un dat „Transzendeeren“ vun den Minschen hannelt. Vun 1919 an leevt Hesse in Montagnola, Kanton Tessin in’e Swiez. 1946 kreeg he den Nobelpries för Literatur. He is een vun den mehrst översett düütschen Schrievers. Gedichten Geschichten Romanen 1904 Peter Camenzind, ISBN 3-518-39867-9 1906 Unterm Rad, ISBN 3-518-36552-5 1910 Gertrud, ISBN 3-518-37390-0 1913 Roßhalde, ISBN 3-518-36812-5 1915 Knulp 1919 Demian, ISBN 3-518-36706-4 1922 Siddhartha, ISBN 3-518-36682-3 1927 Der Steppenwolf, ISBN 3-518-36675-0 1930 Narziß und Goldmund, ISBN 3-518-36774-9 1932 Die Morgenlandfahrt, ISBN 3-518-37250-5 1943 Das Glasperlenspiel, ISBN 3-518-41335-X Middell, Eike: Hermann Hesse – Die Bilderwelt seines Lebens, Röderberg-Verlag, Frankfurt/M. 1975, o.ISBN Prinz, Alois: „Und jedem Anfang wohnt ein Zauber inne“ – Die Lebensgeschichte des Hermann Hesse, st 3742, Suhrkamp Verlag, Frankfurt/M. 2006, ISBN 3-518-45742-X Schneider, Christian Immo: Hermann Hesse, Verlag Beck, München 1991, ISBN 3-406-33167-X Limberg, Michael: Hermann Hesse. Leben, Werk, Wirkung, Suhrkamp Verlag (BasisBiographie Nr.1), Frankfurt 2005, ISBN 3-518-18201-3 Singh, Sikander: Hermann Hesse,